འབྲི་གུང་༧སྐྱབས་མགོན་ཆེ་ཚང་རིན་པོ་ཆེས་ཀྱང་ཉེ་ཆར་ཞིག་ལ།ད་ཆ་དགེ་འདུན་པ་ཚོ་འབུལ་བ་ཁོ་ནས་འཚོ་བ་སྐྱེལ་བའི་དུས་ཚོད་ཕལ་ཆེར་རྫོགས་འགྲོ་གིན་ཡོད།སོ་སོས་རང་གི་ནུས་པར་རྟེན་ནས་འཚོ་བ་སྐྱེལ་རྒྱུའི་དུས་ལ་བབས་ཡོད་ཅེས་གསུངས་འདུགའོན་ཀྱང་།ནང་པའི་དགེ་འདུན་པ་དང་སྦྱིན་བདག་བར་གྱི་འབུལ་བ་དང་སྐུ་འགྱེད་ཀྱི་ལམ་ལུགས་འདིར་སྤྱི་ཚོགས་རང་ལུགས་ཀྱི་ལྟ་སྟངས་ཁོ་ནས་འགྲེལ་བཤད་རྒྱག་རྒྱུ་ཞིག་མ་རེད།བླ་མ་དང་དགེ་འདུན་པར་འབུལ་བ་ཕུལ་བ་ནི་འབུལ་མཁན་གྱི་ངོས་ནས་ཚོགས་གསོག་སྒྲིབ་སྦྱོང་གི་ལས་ཀ་ཞིག་དང་།ཁྱིམ་པའི་ཕྱོགས་ཀྱི་ཉམས་ལེན་རིགས་ཤིག་རེད།ངོས་གཞན་ཞིག་ནས།ཁྱིམ་པ་ཚོས་རབ་ཏུ་བྱུང་བའི་འཚོ་བ་ལ་ཆ་རྐྱེན་སྦྱོར་ཐུབ་ན་རང་བྱུང་ཚོས་ཀྱང་བློ་སེམས་བདེ་པོས་ནང་བསྟན་ལ་ནུས་པ་འདོན་ཐུབ་པ་དང་།བསྟན་པ་དང་སེམས་ཅན་ལ་ཕན་པའི་ལས་ཀ་མང་བ་ལས་ཐུབ།